CCLXIX.  Privilegium confirmationis bonorum omnium monasterii Altahensis seu Althae inferioris, Solisburgensis dioecesis.   (Anno 1148, Mart. 30.) [HUND.,  Metropol. Salisburg.,  II, 27.]
Author: Eugenius III

EUGENIUS episcopus, servus servorum Dei, dilectis filiis CONRADO abbati monasterii Sancti Mauritii Altahensis, ejusque fratribus tam praesentibus quam futuris, monasticam vitam professis, in perpetuum.

Quoties illud a nobis petitur, quod rationi et honestati convenire dignoscitur, animo nos decet libenti concedere, et petentium desideriis congruum impertiri suffragium. Eapropter, dilecti in Domino filii, vestris justis postulationibus clementer annuimus, et praefatum monasterium, in quo divino mancipati estis obsequio, sub beati Petri et nostra protectione suscipimus, et praesentis scripti patrocinio communimus; statuentes, ut qualescunque possessiones, quaecunque bona impraesentiarum juste et canonice possidetis, aut in futurum concessione pontificum, largitione regum vel principum, oblatione fidelium, seu aliis justis modis, Deo propitio, poteritis adipisci, firma vobis vestrisque successoribus, et illibata permaneant; in quibus haec propriis duximus exprimenda vocabulis: ecclesias videlicet de Zaja, de Abbatisdorff, de Grie, de Chunezen, de Cassen, de Mynchendorff, de Itrehoven, de Puchoven, de Wialtorf, de Erlbac, de Sinichengen, de Munterte, de Ingen, de Ingoltestat, de Otelingen, de Wilbac, de Peringen, de Usterlingen, de Peirbach, de Metmenhusen, de Ibach, de Suarza, de Pfolingen, de Palkingen, de Suarza, de Rorbach, de Urbac, de Loting, de Tundorf, de Aicha, de Winchilgen, de Regen, de monte S. Godheardi, de Naszelbach, de Heidofingen, de Cella, montem S. Mariae de Scoliunge, Runichenae, Tagmanpach, Winchingen, Hohenoe Aespach cum vineis et portu; vineas de Spizze, Scongerinen, Otheneshaim, Gerlochesperch, Willensingen, Mannendorf, Hofdorf, Ranvenstetten, Ranthingen, Casebalchesteinden, Kadingen, Adelboldingen, Asingen, Jallingen, Teuvelsperch, quidquid juris habetis in Halla. Praeterea quaecunque bona tam in decimis quam in familiis juste et canonice possidetis, vobis nihilominus confirmamus. Decernimus ergo, ut nulli omnino hominum liceat praefatum monasterium temere perturbare, aut ejus possessiones auferre, vel ablatas retinere, minuere, seu quibuslibet vexationibus fatigare; sed omnia integra conserventur eorum, pro quorum gubernatione et sustentatione concessa sunt, usibus omnimodis profutura, salva sedis apostolicae auctoritate, et dioecesanorum episcoporum canonica reverentia. Si qua igitur in futurum ecclesiastica saecularisve persona, hanc nostrae constitutionis paginam sciens, contra eam venire tentaverit, secundo tertiove commonita, si non satisfactione congrua emendaverit, potestatis honorisque sui dignitate careat, reamque se divino judicio existere de perpetrata iniquitate cognoscat, et a sacratissimo corpore et sanguine Dei et Domini Redemptoris nostri Jesu Christi aliena fiat, atque in extremo examine districtae ultioni subjaceat. Cunctis autem eidem loco justa servantibus, sit pax Domini nostri Jesu Christi, quatenus et hic fructum bonae actionis percipiant et apud districtum judicem praemia aeternae pacis inveniant. Amen, amen, amen.Ego Jacinthus diaconus cardinalis S. Mariae in Ego Eugenius Catholicae Ecclesiae episcopus ss. Ego Otto diac. card. S. Georgii ad Velum Aureum ss. Ego Octavianus diac. card. S. Nicolai in Carcere Tulliano ss. Ego Gregorius diaconus cardinalis Sancti Angeli ss. Cosmedin ss. Datum Remis per manum Guidonis sanctae Romanae Ecclesiae card. et cancellarii, III Kal. Aprilis, indict. XII, Incarnat. Dominicae anno 1149, pontificatus vero domni Eugenii III papae anno V.